b'\n_START_ARTICLE_\nGenovait\xc4\x97 \xc4\x8cetkauskait\xc4\x97\n_START_SECTION_\nBiografija\n_START_PARAGRAPH_\n1949 m. baig\xc4\x97 Vilniaus pedagoginio instituto Filologijos fakultet\xc4\x85, 1954 m. Lietuvos konservatorij\xc4\x85, Jadvygos \xc4\x8ciurlionyt\xc4\x97s klas\xc4\x99. _NEWLINE_1950\xe2\x80\x931971 m. Vilniaus M. K. \xc4\x8ciurlionio meno mokyklos d\xc4\x97stytoja. 1956\xe2\x80\x931961 m. Lietuvi\xc5\xb3 kalbos ir literat\xc5\xabros instituto Tautosakos skyriaus mokslin\xc4\x97 bendradarb\xc4\x97, 1954\xe2\x80\x932000 m. Lietuvos konservatorijos, nuo 1992 m. Lietuvos muzikos ir teatro akademijos Liaudies muzikos laboratorijos, nuo 1993 m. Muzikologijos instituto Etnomuzikologijos skyriaus bendradarb\xc4\x97, 1959\xe2\x80\x931984 m. kabineto (skyriaus) ved\xc4\x97ja. 1984 m. menotyros kandidat\xc4\x97. Jai vadovaujant sudaryta nuosekli archyvinio darbo metodika, suintensyv\xc4\x97jo liaudies dain\xc5\xb3 \xc5\xa1ifravimas, rankra\xc5\xa1tini\xc5\xb3 rinkini\xc5\xb3 sudarymas, med\xc5\xbeiagos sisteminimas, sudarant melodij\xc5\xb3 ir tekst\xc5\xb3 katalogus.\n_START_SECTION_\nMokslin\xc4\x97 veikla\n_START_PARAGRAPH_\nK\xc5\xabr\xc4\x97 lietuvi\xc5\xb3 liaudies dain\xc5\xb3 melodij\xc5\xb3 katalog\xc4\x85. Suk\xc5\xabr\xc4\x97 lietuvi\xc5\xb3 liaudies dain\xc5\xb3 melodij\xc5\xb3 tipologin\xc4\x97s klasifikacijos principus, kuriais remiantis sudarytas LMA Lietuvi\xc5\xb3 liaudies dain\xc5\xb3 melodij\xc5\xb3 tipologinis katalogas. Jo klasifikacijos metodas taikytas ir jos pa\xc4\x8dios parengtame lietuvi\xc5\xb3 liaudies dain\xc5\xb3 rinkinyje \xe2\x80\x9eDz\xc5\xabk\xc5\xb3 melodijos\xe2\x80\x9c, o teori\xc5\xa1kai pagr\xc4\xafstas bei apibendrintas monografijoje \xe2\x80\x9eLietuvi\xc5\xb3 liaudies dain\xc5\xb3 melodij\xc5\xb3 tipologija\xe2\x80\x9c. Pareng\xc4\x97 lietuvi\xc5\xb3 liaudies dain\xc5\xb3 plok\xc5\xa1teli\xc5\xb3 leidinius.'